కేసీఆర్ కాపలా కుక్క, మోసగాడు: విరుచుకుపడిన పొన్నాల | Ponnala Lakshmaiah slams CM KCR - Telugu Oneindia
హైదరాబాద్: తెలంగాణ ముఖ్యమంత్రి కేసీఆర్ పై మాజీ మంత్రి, టీపీసీసీ మాజీ అధ్యక్షుడు పొన్నాల లక్ష్మయ్య విరుచుకుపడ్డారు. మంత్రి పదవి దక్కలేదనే అక్కసుతో పార్టీ పెట్టిన కేసీఆర్.. తెలంగాణ రాష్ట్రానికి కాపలా కుక్కలా ఉంటానని చెప్పారని, ఎన్నికల్లో గెలవడం కోసం దళితుడిని ముఖ్యమంత్రిని చేస్తానని చెప్పి మోసం చేశాడని ధ్వజమెత్తారు.
అన్ని వర్గాలను మోసం చేసి అధికారంలోకి వచ్చిన కేసీఆర్, ఆయన కుటుంబ సభ్యులకు కాంగ్రెస్ గురించి మాట్లాడే అర్హత ఉందా? అని పొన్నాల ప్రశ్నించారు. గాంధీభవన్ లో సోమవారం నిర్వహించిన రాహుల్ గాంధీ జన్మదిన వేడుకల్లో ముఖ్య అతిథిగా పాల్గొన్న ఆయన కేక్ కోసి, మిఠాయిలు పంచారు.
అనంతరం మాట్లాడుతూ కొన్నిస్వార్థ రాజకీయ శక్తులు కాంగ్రెస్‌ది కుటుంబపాలన అంటూ చరిత్ర తెలియకుండా మాట్లాడుతున్నాయని విమర్శించారు. ఈ దేశ తొలి ప్రధాని జవాహర్ లాల్ నెహ్రూ తండ్రి మోతీలాల్ నెహ్రూ దేశ స్వాతంత్ర్యం కోసం జైలుకెళ్లారని గుర్తుచేశారు.
ఇందిరాగాంధీ, రాజీవ్ గాంధీ దేశం కోసమే తమ ప్రాణాలను త్యాగం చేశారని, దేశ ప్రధానమంత్రి పదవిని అధిష్టించే అవకాశం ఉన్నా సోనియాగాంధీ.. పార్టీలో సీనియర్ నాయకులకు అవకాశం ఇచ్చారన్నారు.
ఇప్పుడు రాహుల్ గాంధీ కూడా కాంగ్రెస్ పార్టీ ఉపాధ్యక్షుడిగా దేశ ప్రజల కష్టాలను దగ్గర నుంచి చూస్తున్నారని, దేశానికి భవిష్యత్తు నేతగా ఆయన ఎదిగారని ప్రశంసించారు. ఇలాంటి చరిత్ర ఉన్న కాంగ్రెస్ గురించి అవాకులు చెవాకులు పేలటం మంచిది కాదన్నారు. టీఆర్ఎస్ నాయకులకు కాంగ్రెస్ గురించి మాట్లాడే అర్హతే లేదన్నారు. ఈ సందర్భంగా పేద విద్యార్థులకు పుస్తకాలను, పెన్నులను ఉచితంగా పంపిణీ చేశారు.
kcr kapala kukka, mosagadu: viruchukupadina ponnaala | Ponnala Lakshmaiah slams CM KCR - Telugu Oneindia
hyderabad: telamgaana mukhyamantri kcr pai maji mantri, tpcc maji adhyakshudu ponnaala lakshmayya viruchukupaddaaru. mantri padavi dakkaledane akkasutho party pettina kcr.. telamgaana rashtraniki kapala kukkala untaanani cheppaarani, ennikallo gelavadam kosam dalitudini mukhyamantrini chestaanani cheppi mosam chesadani dhvajamettaaru.
anni vargaalanu mosam chesi adhikaaramloki vachina kcr, aayana kutumba sabhyulaku congress gurinchi matlade arhata undaa? ani ponnaala prasninchaaru. gandhibhavan loo somavaram nirvahinchina rahul gaandhi janmadina vedukallo mukhya atithigaa palgonna aayana kek kosi, mitaayilu panchaaru.
anantaram maatlaadutuu konniswartha rajakeeya saktulu kangressedi kutumbapaalana antuu charitra teliyakunda maatlaadutunnaayani vimarsinchaaru. ee desha toli pradhaani jawahar lal nehroo tandri motilal nehroo desha swaatantryam kosam jailukellaarani gurtuchesaaru.
indiraagaandhii, rajiv gaandhi desham kosame tama praanaalanu tyaagam chesarani, desha pradhaanamantri padavini adhishtinche avakaasam unna soniyagandhi.. paartiiloo seanier naayakulaku avakaasam ichaarannaaru.
ippudu rahul gaandhi kuudaa congress party upaadhyakshudigaa desha prajala kashtaalanu daggara nunchi chustunnarani, deshaniki bhavishyattu nethagaa aayana edigaarani prasamsinchaaru. ilanti charitra unna congress gurinchi avaakulu chevaakulu pelatam manchidi kaadannaaru. trs naayakulaku congress gurinchi matlade arhate ledannaru. ee sandarbhamgaa pedha vidyaarthulaku pustakaalanu, pennulanu uchitamgaa pampinee chesaru.